Vytautas Jonas Žukas

Jonas Vytautas Žukas (g. 1960 m. birželio 1 d. Kaune) – generolas leitenantas, buvęs Lietuvos kariuomenės vadas (2014–2019 m.).

 Išsilavinimas 

 1985–1991 m. – Vilniaus universiteto Istorijos fakultetas
 1992–1994 m. – Vokietijos Bundesvero vadovavimo akademijos generalinio štabo kursas Hamburge.
 2006–2007 m. – NATO Gynybos koledžas Romoje.

 Kariniai laipsniai 

 1991 m. – majoras
 1994 m. – pulkininkas leitenantas
 1997 m. – pulkininkas
 2007 m. – brigados generolas
 2010 m. – generolas majoras
 2015 m. – generolas leitenantasPrezidentė suteikė generolo leitenanto laipsnį kariuomenės vadui 

 Biografija 

1980 m. baigė Kauno 4-ąją vidurinę mokyklą. 1980 m. įstojo į Vilniaus inžinerinį statybos institutą, tačiau 1983 m. jį savo noru paliko. 1983–1985 m. tarnavo sovietų kariuomenėje.

1985 m. įstojo į Vilniaus valstybinio universiteto Istorijos fakulteto neakivaizdinį skyrių, kurį baigė 1991 m. Tais pačiais metais įsidarbino Istorijos muziejuje Kaune. Per penkerius darbo muziejuje metus pakilo iki vyresniojo mokslinio bendradarbio. 

Nuo 1988 m. aktyviai dalyvavo Sąjūdžio veikloje, Tremtinių klubo veikloje. 1988 m. rudenį Sąjūdžio suvažiavime išrinktas Lietuvos persitvarkymo sąjūdžio Seimo nariu.

1990 m. kovo 11 d. atėjo dirbti į Aukščiausiosios Tarybos apsaugos skyrių, bet tais pačiais metais perėjo į Krašto apsaugos departamentą. Ten iš pradžių dirbo II žvalgybos skyriuje, vėliau Kadrų skyriaus viršininku. 

1991 m. tapo Krašto apsaugos departamento Mokomojo junginio vado pavaduotoju. Tais pačiais metais komandiruotas į Kauną Mokomojo junginio kuopos vadu, vėliau paskirtas motodesantinės brigados „Geležinis Vilkas“ Kauno motodesantinio bataliono vadu.

1994–2001 m. tarnavo MPB „Geležinis Vilkas“, iš pradžių štabo viršininku, nuo 1995 m. sausio mėn. brigados vadu. 2001–2004 m. – Lietuvos Respublikos gynybos atašė Berlyne, buvo atsakingas už Vokietiją, Austriją, Nyderlandus ir Liuksemburgą. 2004–2007 m. vadovavo Lietuvos kariuomenės Mokymo ir doktrinų valdybai, 2007–2012 m. – LK Sausumos pajėgoms. 

2012 m. paskirtas Lietuvos kariuomenės vado atstovu NATO Kariniame komitete Briuselyje. 

2014 m. prezidentės Dalios Grybauskaitės paskirtas Lietuvos kariuomenės vadu. 2019 m., pasibaigus Lietuvos kariuomenės vado kadencijai, išleistas į atsargą.

2019–2020 m. ėjo LR prezidento G. Nausėdos patarėjo nacionalinio saugumo klausimais pareigas. 

Pasitraukęs į privačią veiklą, parašė dvi knygas „Be užuolankų. Atsiminimai 1983–2007“ ir „Be užuolankų II. Atsiminimai 2007–2019“.

 Apdovanojimai 
Užsienio apdovanojimai

 Latvijos Respublikos Viesturo ordino Komandoro Didysis kryžius
 Nyderlandų karališkasis Viljamo karo ordinas
 Švedijos karališkojo Šiaurinės žvaigždės ordino Komandoro Didysis kryžius
 Jungtinių Amerikos Valstijų ordino „Už nuopelnus“ Komandoro kryžius
 Italijos Respublikos Riterio Didysis kryžius
 Lenkijos Respublikos ordino „Už nuopelnus“ Karininko kryžius
 Estijos Respublikos kariuomenės Sausumos pajėgų Karininko auksinis kryžius
 Latvijos Respublikos kariuomenės Sausumos pajėgų 1-ojo laipsnio medalis „Už nuopelnus“
 Italijos Respublikos Generalinio gynybos štabo bendros padėkos (pagyrimo) medalis
 Moldavijos Respublikos nacionalinių ginkluotųjų pajėgų medalis „Už karinės brolystės stiprinimą“
 Ukrainos Respublikos Aukščiausiosios Rados Nacionalinio saugumo ir gynybos tarybos 1-ojo laipsnio garbės medalis
 Jungtinių Amerikos Valstijų Pensilvanijos nacionalinės gvardijos medalis už puikią tarnybą
 Tarptautinės kariškių sporto tarybos ordino „Už nuopelnus“ Karininko kryžius
 Tarptautinės kariškių sporto tarybos ordino „Už nuopelnus“ Riterio kryžius

Valstybiniai apdovanojimai

 Vyčio Kryžiaus ordino Komandoro didysis kryžius
 Vyčio Kryžiaus ordino Riterio kryžius
 Lietuvos nepriklausomybės medalis
 Sausio 13-osios atminimo medalis
 Lietuvos kūrėjų savanorių medalis

 Šaltiniai 

 Nuorodos 
 Vytauto Jono Žuko biografija KAM svetainėje 

|-

Kategorija:Lietuvos generolai
Kategorija:Lietuvos kariniai diplomatai
Kategorija:Gynybos atašė
Kategorija:Lietuvos kariuomenės vadai